CELEX: 62017TN0236
Language: sk
Date: 2017-04-17 00:00:00
Title: Vec T-236/17: Žaloba podaná 17. apríla 2017 – Balti Gaas/Komisia a INEA

10.7.2017   
            
            
               SK
            
            
               Úradný vestník Európskej únie
            
            
               C 221/30
            
         Žaloba podaná 17. apríla 2017 – Balti Gaas/Komisia a INEA
   (Vec T-236/17)
   (2017/C 221/43)
   Jazyk konania: angličtina
   
      Účastníci konania
   
   
      Žalobkyňa: Balti Gaas OÜ (Talin, Estónsko) (v zastúpení: E. Tamm a L. Naaber-Kivisoo, advokáti)
   
      Žalovaní: Európska komisia a Výkonná agentúra pre inovácie a siete (INEA)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie žalovaných zo 17. februára 2017 Ref Ares(2017)890302 (1),
            
         
               —
            
            
               uložil žalovaným povinnosť znášať ich vlastné trovy konania a nahradiť trovy konania žalobkyne.
            
         
      Dôvody a hlavné tvrdenia
   
   Na podporu svojej žaloby žalobkyňa tvrdí, že žalovaní nezabezpečili, aby sa v rámci postupov udeľovania grantov dodržali zásady zákonnosti, transparentnosti a riadnej správy a uvádza štyri žalobné dôvody.
   
               1.
            
            
               Prvý žalobný dôvod založený na neexistencii právomoci.
            
         
               2.
            
            
               Druhý žalobný dôvod založený na porušení podstatných procesných náležitostí z dôvodu neexistencie odôvodnenia.
            
         
               3.
            
            
               Tretí žalobný dôvod založený na neexistencii odôvodnenia.
            
         
               4.
            
            
               Štvrtý žalobný dôvod založený na neexistencii vecnej správnosti v odôvodnení.
            
         
      (1)  Rozhodnutie prijaté v súvislosti s vykonávacím rozhodnutím Komisie C(2016)1587 final zo 17. marca 2016 o zmene vykonávacieho rozhodnutia Komisie C(2014)2080, ktorým sa stanovuje viacročný pracovný program pre granty v oblasti transeurópskej energetickej siete podľa nástroja pre prepojenie Európy na obdobie 2014-2020.